Diari Oficial de la Generalitat Valenciana


Sumari del DOGV 1704, del 16-01-1992 (1992/823654)

DECRET 8/1992, de 7 de gener, del Govern Valencià, pel qual es modifica i complementa el programa de pagares de la Generalitat Valenciana.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/01/07/8/dof/vci/html**

### Dades del document

Número de DOGV
:   1704

Data del DOGV
:   16-01-1992

Secció del DOGV
:   DISPOSICIONS GENERALS

Número del document
:   1992/823654


Data del document
:   07-01-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 8/1992, de 7 de gener, del Govern Valencià, pel qual es modifica i complementa el programa de pagarés de la Generalitat Valenciana.  
L?article dotze de la Llei 7/1991, de 28 de desembre, de Pressupostos de la Generalitat Valenciana per a 1992, autoritza el Govern Valencià perquè emeta deute públic o concerte operacions de crèdit fins a l?import que s'hi determina.  
El Decret 156/1990, d?1 d?octubre, del Govern Valencià va aprovar el programa de pagarés de la Generalitat Valenciana, desplegat per l?Ordre del Conseller d'Economia i Hisenda de 15 d'octubre de 1990. Algunes de les condicions fixades en el decret esmentat foren modificades pel Govern Valencià mitjançant Decret 34/1991, de 18 de febrer, pel qual s'ampliava l?emissió de pagarés de la Generalitat Valenciana.  
Fent ús de l'autorització continguda en l'article dotze de la Llei 7/1991, de 28 de desembre, a proposta del Conseller d'Economia i Hisenda, amb la deliberació prèvia del Govern Valencià, en la reunió del dia 7 de gener de 1992,  
DECRETE  
Article primer  
Es modifiquen les condicions del programa de pagarés de la Generalitat Valenciana, aprovat pels decrets 156/1990, d?1 d'octubre, i 34/1991, de 18 de febrer.  
Les noves condicions del programa d?emissions seran les següents:  
Instruments: si el volum viu de pagarés, mentre el programa d?emissions es trobe en vigor, no arribés a cobrir l?import màxim de la línia, aquesta podria ser coberta amb altres operacions de finançament, renovables o no, mentre subsistesca aquest dèficit.  
Termini el termini d'aquest programa d'emissions serà, com a màxim, de vuit anys des de la data de la primera emissió, per a l?import inicial, i des de la primera ampliació per a l?import restant.  
Termini d?amortització: els terminis d?amortització dels pagarés seran de tres, sis, dotze i divuit mesos a partir de la data d'emissió, ajustant aquests terminis a dates hàbils de venciment. No obstant això, podran establir-se terminis diferents als estàndards establerts amb anterioritat.  
Calendari d?emissions: la data de Convocatòria de pagarés de la Generalitat Valenciana podrà ser, com a minin, cada set dies, podent no convocar-se subhastes en algunes de les dates previstes en aquest calendari. També podran establir-se dates distintes a les recollides anteriorment.  
Sistemes d'adjudicació: a més del sistema de subhasta ja establert, podran adjudicar-se pagarés per mitjà de qualsevol altre sistema de negociació.  
Article segon  
Per a tenir coberta la línia, durant tota la vigència del programa, a més de pagarés de la Generalitat Valenciana, es podran utilitzar les modalitats de Deute Públic següents:  
- Obligacions i bons.  
- Préstecs interiors.  
Aquests instruments tindran les característiques generals següents:  
- Els bons tindran un horitzó temporal de fins a 5 anys, aproximadament, mentre que les obligacions tindran un termini superior.  
- Les classes d'emissions podran ser: cupó zero, tipus d'interès fix i tipus d'interès flotant.  
- El termini que ha de discórrer entre llançaments d'emissions, o trams d'emissions de la mateixa naturalesa, serà d'almenys mes i mig.  
- El procediment d'emissió podrà ser mitjançant subhasta competitiva entre entitats financeres o intermediaris financers per a l'adjudicació dels títols per adquisició o assegurament, mitjançant sindicació o mitjançant col·locacions privades a preus convinguts.  
- Tractament fiscal: els rendiments en concepte d'interessos estaran subjectes a la normativa fiscal vigent.  
- Liquiditat: podran negociar-se en la Borsa de Valors de València o bé en qualsevol altre mercat secundari organitzat.  
DISPOSICIONS FINALS  
Primera  
S'autoritza el Conseller d'Economia i Hisenda perquè adopte les mesures i dicte les disposicions oportunes per al desplegament, eficàcia i execució d'aquest decret. Segona  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 7 de gener de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI